Robin

Robin er en bifigur i Svaneungen, og et af medlemmerne af Svaneklubben(TM). Han dukker op for første gang i Svaneungen Bog 1's 3. kapitel Rejsen Begynder.

Rolle
Svaneklubben(TM) møder Robin mens de er på vej igennem den mystiske skov. Robin føler sig ikke tryg ved svanerne til at starte med, da han frygter at de vil forlade ham ligesom de fugle  han mødte tidligere gjorde. Svaneklubben(TM) starter med at være forvirrede på grund af hans kommentar, men baseret på Robins beskrivelse af fuglene regner Den Kloge Mus ud at det er ørne han snakker om. Da Robin er for gammel og langsom til at slippe væk fra vulkanen i tide lover Svaneklubben(TM) at tage ham med dem.

Robin er sammen med de andre da de finder den gamle skattekiste inde i junglen. Han er den første der spotter Kranie-Kaj, som kommer ud af kisten. Kranie-Kaj bliver sur da de andre gør grin med hans navn, og Robin er derfor nødt til at flygte sammen med resten af Svaneklubben(TM). Da Mary nævner Svanedalen spørger Robin, Jimmey og Jason ind til hvad det er for et sted. Mens de snakker hører Robin noget i buskene, men der er desværre ingen andre der lægger mærke til det. Svaneklubben, inklusiv Robin, bliver så taget til fange af Henrich og hans gruppe.

Efter at Svaneklubben(TM) fortæller Henrich at de er på vej til Svanedalen, lover Henrich at eskortere dem. Han fortæller at hans job er at redde folk væk fra vulkanen, hvilket fornærmer Robin, da de ikke reddede ham. Den Kloge Mus nævner så at ørne i Grækenland spiser skildpadder, hvilket får Robin til at blive stille, mens han nedstirrer Den Kloge Mus. Svaneklubben(TM) følges videre med ørnene, og Robin ligger på Jimmeys ryg, gemt inde i sit skjold under hele turen.